बिजली संबंधी 31 समस्याएं मौके पर निपटाईं
शेष 70 शिकायतों के निपटान के लिए 20 दिन का समय निर्धारित किया
भास्करन्यूज | टोहाना
हरियाणाव्यापार मंडल द्वारा बिजली संबंधी समस्याओं के लिए खुले दरबार का आयोजन किया गया। आर्य समाज मंदिर में लगे खुले दरबार में निगम के एक्सईएन एसएस राय एसडीओ राहुल सांगवान ने 31 शिकायतों की मौके पर ही निपटारा कर दिया जबकि न्यायालय में विचाराधीन होने से पांच शिकायतें रद्द कर दी गई। शेष 70 शिकायतों के निपटान के लिए 20 दिन का समय निर्धारित किया गया है। कार्यक्रम का शुभारंभ समाजसेवी सुनील बांसल ने किया। व्यापार मंडल प्रधान कपिल बांसल ने शहरवासियों की ओर से कुछ मांगे रखीं। जिनमें शहर में विभिन्न स्थानों पर हादसे को निमंत्रण दे रहे 8 लोहे के पोलों को तुरंत बदलने, जगह-जगह फैले बिजली की तारों के जाल को हटाकर वहां पर मोटी केबल डालने, घरों के बाहर लगाए गए मीटरों के बिल रीडिंग से भेजने, नए कनेक्शन के लिए भटकने पर मजबूर होने वाले उपभोक्ताओं का सही मार्गदर्शन करने की मांग की। उन्होंने कहा कि यदि निगम को नए कनेक्शन के लिए आवश्यक फॉर्म की जरूरत हो तो व्यापार मंडल उपलब्ध करवाएगा। इस अवसर पर जगन्नाथ गोयल, रविंद्र मेहता, सुरजीत मडिया, सुभाष सिंगला, सुखविंद्र सैनी आदि मौजूद थे।
टोहाना। हरियाणा व्यापार मंडल की तरफ से आयोजित खुले दरबार में बिजली संबंधी समस्याएं सुनते एक्सईएन एसएस राय, एसडीओ राहुल सांगवान और प्रधान कपिल बांसल।
खुला दरबार
hin_Deva hin_Deva bho_Deva hin_Deva hin_Deva npi_Deva